**10/2022.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2022. május 24-i munkaterv szerinti, nyílt üléséről*

*Tfik-ban rögzítve: 2022. június*

**Mellékletek:**

1.)Meghívó

2.) Jelenléti ívek

3.)Beszámoló a lejárt határidejű határozatok végrehajtásáról

4)TERVEZET - Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról

5) ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 9/2022.(V.25.)ÖNKORMÁNYZATI RENDELETE – Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról

6) TERVEZET - Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása

7) ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 10/2022.(V.25.)ÖNKORMÁNYZATI RENDELETE - Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása

8) TERVEZET - Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 1. sz. módosításáról

9) ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 11/2022.(V.25.)ÖNKORMÁNYZATI RENDELETE - Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 1. sz. módosításáról

10)Tájékoztató a községben közüzemi szolgáltatást végző cégek tevékenységéről

11.) Üllés Nagyközségi Önkormányzat 2021. évi belső ellenőrzési jelentése

12)Beszámoló a gyermekjólét és gyermekvédelmi feladatok 2021. évi ellátásáról

13)Beszámoló Üllés Nagyközségi 2021. évi közbiztonsági helyzetéről, közbiztonság érdekében tett intézkedésekről

14)Csongrád-Csanád Megyei Katasztrófavédelmi Igazgatóság Szegedi Katasztrófavédelmi Kirendeltség 2021. évi beszámolója

15.) Forrás-4 Szennyvíz Közmű Önkormányzati Társulás megszüntetése

16.) Döntés a „Külterületi útépítés” tárgyban megindított Kbt. 115. § szerinti közbeszerzési eljárás eredményéről

17.) Jegyzék név szerinti szavazásról

18.) Pénzügyi- és Ügyrendi Bizottság jegyzőkönyve

Üllés Nagyközségi Önkormányzat Képviselő-testületének

2022. május 24-i munkaterv szerinti, nyílt ülésén meghozott

**H A T Á R O Z A T O K**

**71/2022.(V.24.)önkormányzati határozat** 7.o.

**Tárgy:** A Képviselőtestület 2022. május 24-i munkaterv szerinti, nyílt ülésének napirendi pontjai

**72/2022.(V.24.) önkormányzati határozat** 9.o.

**Tárgy**: Tájékoztató lejárt határidejű képviselőtestületi határozatok végrehajtásáról

**73/2022.(V.24.)önkormányzati határozat**  10.o.

**Tárgy:** 2021. évi költségvetési maradvány felhasználása

**74/2022.(V.24.)önkormányzati határozat**  12.o.

**Tárgy:** MVM DÉMÁSZ Áramhálózati Kft. 2021. évi közüzemi szolgáltató tevékenysége

**75/2022.(V.24.)önkormányzati határozat**  13.o.

**Tárgy:** MVM Lumen Fényszolgáltató Kft 2021. évi közüzemi szolgáltató tevékenysége

**76/2022.(V.24.)önkormányzati határozat** 14.o.

**Tárgy:** MVM Égáz-Dégáz Földgázhálózati Zrt. Kiskunhalasi Üzemegység 2021. évi közüzemi szolgáltató tevékenysége

**77/2022.(V.24.)önkormányzati határozat**  15.o.

**Tárgy:** Alföldvíz Zrt. 2021. évi közüzemi szolgáltató tevékenysége

**78/2022.(V.24.)önkormányzati határozat** 15.o.

**Tárgy:** Az FBH-NP Nonprofit Kft. 2021. évi közüzemi szolgáltató tevékenysége

**79/2022.(V.24.)önkormányzati határozat** 16.o.

**Tárgy:** Szegedi Kéményseprőipari Kft. 2021. évi közüzemi szolgáltató tevékenysége

**80/2022.(V.24.)önkormányzati határozat**  17.o.

**Tárgy:** Üllés Nagyközségi Önkormányzat 2021. évi belső ellenőrzési jelentése

**81/2022.(V.24.)önkormányzati határozat** 18.o.

**Tárgy:** A Homokháti Szociális Központ beszámolója a gyermekjóléti és gyermekvédelmi feladatok 2021. évi ellátásáról

**82/2022.(V.24.)önkormányzati határozat**  19.o.

**Tárgy:** Üllés nagyközség jegyzőjének beszámolója a gyermekjóléti és gyermekvédelmi feladatok 2021. évi ellátásáról

**83/2022.(V.24.)önkormányzati határozat** 20.o.

**Tárgy**: Beszámoló Üllés Nagyközség 2021. évi közbiztonsági helyzetéről, közbiztonság

érdekében tett intézkedésekről – rendőrségi beszámoló

**84/2022.(V.25.)önkormányzati határozat** 22.o.

**Tárgy**: Beszámoló Üllés Nagyközség 2021. évi közbiztonsági helyzetéről, közbiztonság érdekében tett intézkedésekről – Üllési Polgárőr Egyesület beszámolója

**85/2022.(V.25.)önkormányzati határozat** 22.o.

**Tárgy**: Csongrád-Csanád Megyei Katasztrófavédelmi Igazgatóság Szegedi Katasztrófavédelmi Kirendeltség 2021. évi beszámolója

**86/2022. (V. 24.) önkormányzati határozat** 23.o.

**Tárgy:** Forrás-4 szennyvíz-Közmű Önkormányzati Társulás megszüntetése

**87/2022. (V. 24.) önkormányzati határozat** 25.o.

**Tárgy:** Döntés a „Külterületi útépítés” tárgyban megindított Kbt. 115. § szerinti közbeszerzési eljárás eredményéről

**88/2022. (V.24.)önkormányzati határozat**  26.o.

**Tárgy:** Zárt ülés elrendelése

Üllés Nagyközségi Önkormányzat Képviselő-testületének

2022. május 24-i munkaterv szerinti, nyílt ülésén megalkotott

**R E N D E L E T**

**9/2022.(V.25.)ÖNKORMÁNYZATI RENDELETE**  10.o.

Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról

**10/2022.(V.25.)ÖNKORMÁNYZATI RENDELETE**  11.o.

- Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása

**11/2022.(V.25.)ÖNKORMÁNYZATI RENDELETE**  12.o.

Az önkormányzat és szervei 2022. évi költségvetéséről és annak végrehajtásáról, a

költségvetési gazdálkodás 2022. évi vitelének szabályairól szóló önkormányzati

rendelet 1. sz. módosításáról

**Jegyzőkönyv**

Készült: az Üllés Nagyközségi Önkormányzat Képviselőtestületének 2022. május 24-i munkaterv szerinti, nyílt ülésén.

Helye: Polgármesteri Hivatal, Tárgyaló

Az ülés kezdetekor jelenlévő képviselők: Nagy Attila Gyula polgármester, Juhász Attila alpolgármester, Dudás János, Fodorné Bodrogi Judit és Mészáros Marcell képviselők

Távollévő képviselő: Dr. Faragó-Mészáros Judit képviselő

Tanácskozási joggal meghívottak közül jelen van:

Dr. Borbás Zsuzsanna jegyző, Mészáros Csilla MVM Zrt., Tari János Alföldvíz Zrt - divízióvezető-helyettes, Rácz Róbert műszaki vezető a Szegedi Kéményseprőipari Kft képviseletében, Dobó Attila Szegedi Rendőrkapitányság Mórahalmi Rendőrőrs parancsnoka, Megyeri Árpád mezőőr, Csótiné Ördög Edit az Integrált Szociális és Gyermekjóléti Központ intézményvezetője, Móczár Gabriella Homokháti Szociális Központ Üllési tagintézmény vezetője – Asszisztens

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 5 fő jelen van, így az ülést határozatképesnek nyilvánítja és azt megnyitja.

Köszönti a napirendek előadóit, köszöni az általuk megküldött beszámolókat, tájékoztató anyagokat.

Javasolja a napirendek meghívó szerinti megtárgyalását az alábbi kiegészítéssel:

*Döntés a „Külterületi útépítés” tárgyban megindított Kbt. 115. § szerinti közbeszerzési*

*eljárás eredményéről* ***-*** *melyet szavazásra bocsát.*

A Képviselőtestület 5 igen szavazattal a javaslattal egyetért, és az alábbi határozatot hozza:

**71/2022.(V.24.)önkormányzati határozat**

**Tárgy:** A Képviselőtestület 2022. május 24-i munkaterv szerinti, nyílt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2022. május 24-i munkaterv szerinti, nyílt ülésének napirendjét az alábbiak szerint határozza meg:

1. **Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

**2.) Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról**

Előadó: Nagy Attila Gyula polgármester

**3) Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása**

Előadó: Nagy Attila Gyula polgármester

**4.) Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 1. sz. módosításáról**

Előadó: Nagy Attila Gyula polgármester

**5)** **Tájékoztató a községben közüzemi szolgáltatást végző cégek tevékenységéről**

Előadó: Nagy Attila Gyula polgármester

**6.)** **Üllés Nagyközségi Önkormányzat 2021. évi belső ellenőrzési jelentése**

Előadó: Nagy Attila Gyula polgármester

**7.) Beszámoló a gyermekjóléti és gyermekvédelmi feladatok 2021. évi ellátásáról**

Előadó: Nagy Attila Gyula polgármester

**8.)** **Beszámoló Üllés Nagyközség 2021. évi közbiztonsági helyzetéről, közbiztonság**

**érdekében tett intézkedésekről**

Előadó: Nagy Attila Gyula polgármester

**9.) Csongrád Megyei Katasztrófavédelmi Igazgatóság Szegedi Katasztrófavédelmi Kirendeltség 2021. évi beszámolója**

Előadó: Nagy Attila Gyula polgármester

**Aktuális kérdések**

**10.) Forrás-4 Szennyvíz Közmű Önkormányzati Társulás megszüntetése**

Előadó: Nagy Attila Gyula polgármester

**11.) Döntés a „Külterületi útépítés” tárgyban megindított Kbt. 115. § szerinti közbeszerzési**

**eljárás eredményéről**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.)Napirend**

1. **Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

*(az előterjesztés a jegyzőkönyv 3. számú melléklete)*

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyet a testület az előző ülésen meghozott, illetve azok végrehajtása is.

*Meszesné Volkovics Szilvia képviselő 15.05 órakor megérkezik az ülésterembe*

Nagy Attila Gyula polgármester: megállapítja, hogy a 7 fő képviselő közül 6 fő jelen van, az ülés határozatképes.

Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért, és az alábbi határozatot hozza:

**72/2022.(V.24.) önkormányzati határozat**

**Tárgy**: Tájékoztató lejárt határidejű képviselőtestületi határozatok végrehajtásáról

**H A T Á R O Z A T**

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**2.)Napirend**

**Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról**

Előadó: Nagy Attila Gyula polgármester

*(az előterjesztés a jegyzőkönyv 4. számú melléklete)*

Nagy Attila Gyula polgármester: az előterjesztést a Pénzügyi- és Ügyrendi Bizottság is tárgyalta, átadja a szót a bizottság elnökének.

Dudás János PÜB elnöke: a bizottság a költségvetési rendelet-tervezetet áttekintette és azt elfogadásra javasolja.

Nagy Attila Gyula polgármester: a szokásos pénzügyi átvezetések történtek meg a rendeletek. Javasolja a rendelet megalkotását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi rendeletet alkotja:

Üllés Nagyközségi Önkormányzat Képviselőtestületének 9/2022.(V.25.)önkormányzati rendelete Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról

*(a rendelet teljes szövegét a jegyzőkönyv 5. számú melléklete tartalmazza)*

**3.) Napirend**

**Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása**

Előadó: Nagy Attila Gyula polgármester

*(az előterjesztés a jegyzőkönyv 6. számú melléklete)*

Nagy Attila Gyula polgármester: a zárszámadást a Pénzügyi- és Ügyrendi Bizottság is tárgyalta, átadja a szót a bizottság elnökének.

Dudás János PÜB elnöke: a bizottság az előterjesztést áttekintette és annak határozati javaslat, illetve rendelet-tervezet részét elfogadásra javasolja. A 2021. évi gazdálkodás feszes volt, nem volt egyszerű a működtetést megoldani.

Nagy Attila Gyula polgármester: elsőként javasolja az előterjesztés részét képező határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**73/2022.(V.24.)önkormányzati határozat**

**Tárgy:** 2021. évi költségvetési maradvány felhasználása

**H A T Á R O Z A T**

Üllés Nagyközségi Önkormányzat Képviselő- testülete az önkormányzat és intézményei 2021. évi maradvány felhasználását az alábbiak szerint fogadja el:

A 2021. évi maradvány a zárszámadási rendelet 12. számú melléklete szerint alakul.

adatok forintban

|  |  |  |  |  |  |  |  |
| --- | --- | --- | --- | --- | --- | --- | --- |
| Intézmény | Maradvány | Kötelezettség vállalással terhelt | Kötelezettség vállalással nem terhelt | Kötelezettség vállalással nem terhelt maradvány jóváhagyása | 2021 évi költség-vetésben tervezve | Kötelezettség vállalással nem terhelt maradvány felosztása | |
| Működési | Fejlesztési |
| Üllés Nagyközségi  Önkormányzat | 74 300 130 | 37 301 444 | 36 998 686 | 36 998 686 | 72 776 776 | 1 523 354 | 74 300 130 |
| Polgármesteri Hivatal | 1 540 898 |  | 1 540 898 | 1 540 898 | 1 540 898 |  | - |
| Önkormányzati Konyha | 1 372 685 |  | 1 372 685 | 1 372 685 | 1 372 685 |  | - |
| Déryné Művelődési Ház és Könyvtár | 633 264 |  | 633 264 | 633 264 | 633 264 |  | - |
| Csigabiga Óvoda és Bölcsőde | 1 139 082 |  | 1 139 082 | 1 139 082 | 1 139 082 |  | - |
| **Összesen:** | **78 986 059** | **37 301 444** | **41 684 615** | **41 684 615** | **77 462 705** | **1 523 354** | **-** |

**Határidő:** azonnal

**Felelős:** polgármester

Erről jegyzőkönyvi kivonaton értesítést kap:

1)Nagy Attila Gyula polgármester

2) Fáncsik Judit pénzügyi-gazdálkodási csoportvezető

3) Irattár

Nagy Attila Gyula polgármester: javasolja a rendelet-tervezet elfogadását, a zárszámadási rendelet megalkotását, melyet szavazásra bocsát.

A Képviselőtestület 6 igen szavazattal a javaslattal egyetért, és az alábbi rendeletet alkotja:

Üllés Nagyközségi Önkormányzat Képviselőtestületének 10/2022.(V.24.)önkormányzati rendelete azönkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása

*(az előterjesztés a jegyzőkönyv 7. számú melléklete)*

**4.) Napirend**

**Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 1. sz. módosításáról**

Előadó: Nagy Attila Gyula polgármester

*(az előterjesztés a jegyzőkönyv 8. számú melléklete*

Nagy Attila Gyula polgármester: az előterjesztést a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság a költségvetési rendelet-tervezetet áttekintette és azt elfogadásra javasolja.

Nagy Attila Gyula polgármester: javasolja a rendelet megalkotását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi rendeletet alkotja:

Üllés Nagyközségi Önkormányzat Képviselőtestületének 11/2022.(V.25.)önkormányzati rendelete az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 1. sz. módosításáról

*(a rendelet teljes szövegét a jegyzőkönyv 9. számú melléklete tartalmazza)*

**5) Napirend**

**Tájékoztató a községben közüzemi szolgáltatást végző cégek tevékenységéről**

Előadó: Nagy Attila Gyula polgármester

*(az előterjesztés a jegyzőkönyv 10. számú melléklete)*

Nagy Attila Gyula polgármester: a tájékoztatójukat a közüzemi cégek megküldték, melyet a képviselőknek megküldtek.

Elsőként tárgyalják meg az MVM Zrt. anyagait. A céget Mészáros Csilla képviseli. A képviselő az írásos anyagot szeretné-e kiegészíteni?

Mészáros Csilla MVM Zrt képviseletében: nem.

Nagy Attila Gyula polgármester: kérdés, észrevétel van-e? Amennyiben nincs, úgy megköszöni a cég tevékenységét és javasolja az MVM DÉMÁSZ Áramhálózati Kft. tájékoztatójának elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**74/2022.(V.24.)önkormányzati határozat**

**Tárgy:** MVM DÉMÁSZ Áramhálózati Kft. 2021. évi közüzemi szolgáltató tevékenysége

**H A T Á R O Z A T**

Üllés Nagyközségi Önkormányzat Képviselőtestülete az MVM DÉMÁSZ Áramhálózati Kft. 2021. évi közüzemi szolgáltató tevékenységéről készült tájékoztatóját áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. MVM DÉMÁSZ Áramhálózati Kft, 6724 Szeged Kossuth L. sgt. 64-66.
3. Irattár

Nagy Attila Gyula polgármester: az MVM Lumen Fényszolgáltató Kft. írásbeli anyagát megküldte, személyesen a cégtől nem jöttek.

Mészáros Csilla MVM Zrt képviseletében: az MVM Lumen Fényszolgáltató Kft-t is ő képviseli.

Nagy Attila Gyula polgármester: a bejelentett közvilágítási problémákra tapasztalata szerint a cég gyorsan reagál.

Dr. Borbás Zsuzsanna jegyző: a múlt héten jött egy cégtől megkeresés, melyben önkormányzat közreműködésével a lakosság részére energiatakarékos fényforrásokat biztosítanának. A megkeresést fenntartásokkal fogadta.

Az MVM Zrt képviselője esetlegesen ismeri-e ezt a pályázati lehetőséget?

Mészáros Csilla MVM Zrt képviseletében: hallottak róla, de konkrét információjuk nincs. Utánajárnak és Pálfalvi Gergő, a cég képviselője fog választ adni a felmerült kérdésre.

Nagy Attila Gyula polgármester: kérdés, észrevétel van-e Amennyiben nincs, úgy megköszöni az MVM Lumen Fényszolgáltató Kft munkáját és a beszámolót elfogadásra javasolja, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**75/2022.(V.24.)önkormányzati határozat**

**Tárgy:** MVM Lumen Fényszolgáltató Kft 2021. évi közüzemi szolgáltató tevékenysége

**H A T Á R O Z A T**

Üllés Nagyközségi Önkormányzat Képviselőtestülete az MVM Lumen Fényszolgáltató Kft 2021. évi közüzemi szolgáltató tevékenységéről készült tájékoztatót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. MVM Lumen Fényszolgáltató Kft, 6724, Szeged Pulcz utca 44.
3. Irattár

Nagy Attila Gyula polgármester: kérdés, észrevétel van-e az MVM Égáz-Dégáz Földgázhálózati Zrt Kiskunhalasi Üzemegység tájékoztatójával kapcsolatban? Amennyiben nincs, úgy megköszöni a cég munkáját és javasolja a beszámoló elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**76/2022.(V.24.)önkormányzati határozat**

**Tárgy:** MVM Égáz-Dégáz Földgázhálózati Zrt. Kiskunhalasi Üzemegység 2021. évi közüzemi szolgáltató tevékenysége

**H A T Á R O Z A T**

Üllés Nagyközségi Önkormányzat Képviselőtestülete az MVM Égáz-Dégáz Földgázhálózati Zrt. Kiskunhalasi Üzemegység 2021. évi közüzemi szolgáltató tevékenységéről készült tájékoztatóját áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. MVM Égáz-Dégáz Földgázhálózati Zrt. Kiskunhalasi Üzemegység, 6400 Kiskunhalas, Kertész utca 2.
3. Irattár

Nagy Attila Gyula polgármester: megkapták az Alföldvíz Zrt beszámolóját. A szolgáltatással nincs probléma. Az ivóvíz-minőséget korábban az ivóvízminőség-javító program keretében rendbe tették.

Tari János Alföldvíz Zrt - divízióvezető-helyettes: a cég feje felett a vihar elmúlt, az Alföldvíz 2022. februárjától 85 %-ban állami tulajdonba került, ezek után az állam tőkét emelt. 30 település az, aki átadta tulajdonrészét és közel 100 település az, aki még nem – utóbbiak 5 %-os tőkével rendelkeznek. Ha dönteni kell, a határozatképességgel nem lesz gond. Bízik benne, hogy azon önkormányzatok, akik most még hezitálnak, átadják a tulajdonjogukat az államnak. A döntéstől kezdve az ellátási felelősség az államé, az összes anyagi vonzatával együtt. Az a bérleti díj, amit az önkormányzatok kaptak, nem sok mindenre volt elég – eléggé „zsebbenyúlós” a fenntartás. A lakosság rezsicsökkentése nagyon fontos, de a jelenlegi díjak nem tartalmazzák a tetemes amortizációs költséget.

Nagy Attila Gyula polgármester: régóta húzódott a tulajdonosváltás. A cég életében a csődhelyzet nagyon közel volt. Az egyik legfontosabb szolgáltató az ivóvízszolgáltató – a víz életelem.

Az önkormányzat döntése alapján szeptemberben fogják – a kérdéseik tisztázása után – átadni a tulajdonjogot.

Tari János Alföldvíz Zrt - divízióvezető-helyettes: attól, hogy az önkormányzatok nem lesznek tulajdonosok a cég részéről a szándék az, hogy a települési fejlesztéseket közösen döntsék el. Bízik a jó együttműködésben.

Nagy Attila Gyula polgármester: az Alföldvíz Zrt beszámolójával kapcsolatosan kérdés, észrevétel van-e? Amennyiben nincs, úgy megköszöni a cég munkáját és javasolja a tájékoztató elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**77/2022.(V.24.)önkormányzati határozat**

**Tárgy:** Alföldvíz Zrt. 2021. évi közüzemi szolgáltató tevékenysége

**H A T Á R O Z A T**

Üllés Nagyközségi Önkormányzat Képviselőtestülete az Alföldvíz Zrt. 2021. évi közüzemi szolgáltató tevékenységéről készült tájékoztatót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Alföldvíz Zrt., 5600 Békéscsaba Dobozi út 5.
3. Irattár

Nagy Attila Gyula polgármester: a következő beszámoló az FBH-NP Nonprofit Kft-é. A 4 szomszédos önkormányzatnak van egy cége, a Négyforrás Kft, aki az FBH-NP Nonprofit Kft alvállalkozója. A finanszírozással eddig rendben vannak. Hulladékfronton is folyamatos az átszerveződés. Az átalakítás formájáról egyelőre még nem tudnak. Egyre több a szelektíven összegyűjtött hulladék, környezettudatosság szempontjából ez jó. A következő évben, hónapokban, amit rendezniük kell, az a hulladékudvar tulajdonjoga. Az udvar Szeged városé. Szeged város pályázati gesztorsággal építette meg a hulladékudvarokat. Ő tett egy vételi ajánlatot jelképes összegért, 30 milliós választ kaptak. Az alkudozásnak folytatódnia kell.

A hulladékszigeteket megszüntette, a gyűjtés nem jól működött. A lakosok közül vannak olyanok, akiknek nincs meg a megfelelő kultúrája még a gyűjtéshez sem.

Kérdés, észrevétel van-e? Amennyiben nincs, úgy megköszöni a cég munkáját és javasolja a tájékoztató elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**78/2022.(V.24.)önkormányzati határozat**

**Tárgy:** Az FBH-NP Nonprofit Kft. 2021. évi közüzemi szolgáltató tevékenysége

**H A T Á R O Z A T**

Üllés Nagyközségi Önkormányzat Képviselőtestülete az FBH-NP Nonprofit Kft. 2021. évi közüzemi szolgáltató tevékenységéről készült tájékoztatót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. FBH-NP Nonprofit Kft., Vaskút külterület 0551/2 hrsz., 6521
3. Irattár

Nagy Attila Gyula polgármester: köszöni a Szegedi Kéményseprőipari Kft beszámolóját. A cég képviselőjének van-e szóbeli kiegészítése?

Rácz Róbert műszaki vezető a Szegedi Kéményseprőipari Kft képviseletében: ha a lakosság, az önkormányzat felújítást építkezést tervez – szívesen állnak rendelkezésre, segítségre. Sajnos egyre több a „kókler” és ez problémát jelenthet a későbbiekben.

2023. év végéig Üllés a cég területe, addig biztosan itt szolgáltat.

Nagy Attila Gyula polgármester: a cég munkájával nagyon meg vannak elégedve.

Kérdés, észrevétel van-e? Amennyiben nincs, úgy megköszöni a cég munkáját és javasolja a tájékoztató elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**79/2022.(V.24.)önkormányzati határozat**

**Tárgy:** Szegedi Kéményseprőipari Kft. 2021. évi közüzemi szolgáltató tevékenysége

**H A T Á R O Z A T**

Üllés Nagyközségi Önkormányzat Képviselőtestülete a Szegedi Kéményseprőipari Kft. 2021. évi közüzemi szolgáltató tevékenységéről készült tájékoztatót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Szegedi Kéményseprőipari Kft. 6725 Szeged Moszkvai krt. 27.
3. Irattár

**6.) Napirend**

**Üllés Nagyközségi Önkormányzat 2021. évi belső ellenőrzési jelentése**

Előadó: Nagy Attila Gyula polgármester

*(az előterjesztés a jegyzőkönyv 11. számú melléklete)*

Nagy Attila Gyula polgármester: a belső ellenőrzésről készült jelentést a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnök: a bizottság áttekintette az anyagot és azt elfogadásra javasolja.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a 2021. évi belső ellenőrzésről készült tájékoztató elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**80/2022.(V.24.)önkormányzati határozat**

**Tárgy:** Üllés Nagyközségi Önkormányzat 2021. évi belső ellenőrzési jelentése

**H A T Á R O Z A T**

Üllés Nagyközségi Önkormányzat Képviselőtestülete az Üllés Nagyközségi Önkormányzatnál és költségvetési intézményeinél 2021. évben elvégzett ellenőrzések tapasztalatairól készült – a jelen határozathoz mellékelt – Éves Összefoglaló Ellenőrzési Jelentést megtárgyalta, és azt elfogadja.

Határidő: folyamatos

Felelős: Dr. Borbás Zsuzsanna jegyző

 Erről jegyzőkönyvi kivonaton értesítést kap:

1) Nagy Attila Gyula polgármester

2) Szegedi Kistérség- és Gazdaságfejlesztési Tanácsadó és Szolgáltató Nonprofit Kft., 6720 Szeged Széchenyi tér 10.

3) Gazdálkodási ügyintéző

4) Irattár

*Tari János Alföldvíz Zrt - divízióvezető-helyettes távozik az ülésteremből*

**7.) Napirend**

**Beszámoló a gyermekjóléti és gyermekvédelmi feladatok 2021. évi ellátásáról**

Előadó: Dr. Borbás Zsuzsanna jegyző

*(az előterjesztés a jegyzőkönyv 12. számú melléklete)*

Nagy Attila Gyula polgármester: az előterjesztés elkészült, mely több személy munkájának koordinálását igényelte.

Látják a demográfiai adatokat, észrevehetően növekszik a lakosság – nyilván nem ugrásszerűen. Prognosztizálni lehet azt is ezzel egyidejűleg, hogy növekszik a problémás családok, gyermekek száma is.

Csótiné Ördög Edit az Integrált Szociális és Gyermekjóléti Központ intézményvezetője: egy egyszemélyes szolgálatról beszélnek. Kispál Szandra látja el a gyermekjóléti és családsegítői feladatokat a településen. A hatósági, közjogi ügyintézéseket, ami már a gyámhivatal eljárásához is kapcsolódik – pl. nevelésbe vétel – a mórahalmi központon keresztül valósul meg.

Kispál Szandra egyre ügyesebben végzi a munkáját - köszöni az önkormányzat, az oktatási intézmények, egészségügyi dolgozók, tanyagondnokok segítségét, közreműködését ebben. Akkor tudnak hatékonyan dolgozni, ha időben megkapják a jelzéseket.

Azt nem mondja, hogy a helyzet jobb, jelenleg sokkal összetettebb problémákkal dolgoznak, mint pár éve. Ezek elsősorban a családon belüli konfliktusokból erednek – pl. bántalmazás, elhanyagolás.

Az elmúlt évben Üllésen is meg tudott valósulni egy prevenciós nap, ahol olyan gyermekeknek is örömet, élményt tudtak szerezni, akik másként nem jutnak hozzá. Ezt a programot idén is szeretnék megvalósítani.

Nagy Attila Gyula polgármester: nem kérdés, hogy szükség van a feladatellátásra. Üllésen nagyon jól működik a jelzőrendszer. Az együttműködés az intézményeik, illetve a rendvédelmi szervek között is kiváló. Köszöni a munkát.

Kérdés, észrevétel van-e? Amennyiben nincs, úgy először javasolja a Homokháti Szociális Központ beszámolójának elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**81/2022.(V.24.)önkormányzati határozat**

**Tárgy:** A Homokháti Szociális Központ beszámolója a gyermekjóléti és gyermekvédelmi feladatok 2021. évi ellátásáról

**H A T Á R O Z A T**

Üllés Nagyközségi Önkormányzat Képviselőtestülete a gyermekek védelméről és a gyámügyi igazgatásról szóló 1997. évi XXXI. törvény 96. §-ának (6) bekezdése, továbbá a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 170/A §-a és 10. számú melléklete szerint a Homokháti Szociális Központ által készített 2021. évi gyermekvédelmi és gyermekjóléti feladatok ellátásáról szóló beszámolót áttekintette, és azt az előterjesztés mellékletében foglaltak szerinti tartalommal jóváhagyja.

**Határidő:** azonnal

**Felelős:** Dr. Borbás Zsuzsanna jegyző

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Csongrád-Csanád Megyei Kormányhivatal Hatósági Főosztály – Szociális és Gyámügyi Osztály, Szeged – ügyintéző által

4.) Homokháti Szociális Központ intézményvezetője, 6787 Zákányszék

5.) Irattár

Nagy Attila Gyula polgármester: a jegyző gyermekvédelmi és gyermekjóléti feladatait összefoglaló beszámolóval kapcsolatosan kérdés, észrevétel van-e? Amennyiben nincs, úgy először javasolja a határozati javaslat-II. elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**82/2022.(V.24.)önkormányzati határozat**

**Tárgy:** Üllés nagyközség jegyzőjének beszámolója a gyermekjóléti és gyermekvédelmi feladatok 2021. évi ellátásáról

**H A T Á R O Z A T**

Üllés Nagyközségi Önkormányzat Képviselőtestülete a gyermekek védelméről és a gyámügyi igazgatásról szóló 1997. évi XXXI. törvény 96. §-ának (6) bekezdése, továbbá a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 170/A §-a és 10. számú melléklete szerint Üllés nagyközség jegyzője által készített 2021. évi gyermekvédelmi és gyermekjóléti feladatok ellátásáról szóló beszámolót áttekintette, és azt az előterjesztés mellékletében foglaltak szerinti tartalommal jóváhagyja.

**Határidő:** azonnal

**Felelős:** Dr. Borbás Zsuzsanna jegyző

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Csongrád-Csanád Megyei Kormányhivatal Hatósági Főosztály – Szociális és Gyámügyi Osztály, Szeged – ügyintéző által

4.) Irattár

**8.) Napirend**

**Beszámoló Üllés Nagyközség 2021. évi közbiztonsági helyzetéről, közbiztonság**

**érdekében tett intézkedésekről**

Előadó: Nagy Attila Gyula polgármester

*(az előterjesztés a jegyzőkönyv 13. számú melléklete)*

Nagy Attila Gyula polgármester: a beszámolókat megkapták, melyek az előterjesztés részei.

A covid mellett még egy nagy probléma is van, a migráció, ami most tetőzik. A Kormány pluszforrást biztosított azon polgárőrségeknek, illetve településeknek, akik érintettek e

problémában – és akik Mórahalmon, illetve annak 20 km-es körzetében vannak. Abba Üllés is „beleesik”, de eddig pénzt nem kaptak. A migránsok itt vannak a „nyakukon”, napi szinten találkozik velük Megyeri Árpád a polgárőrség vezetője, a település mezőőre. Nem örül ennek ésa a lakosság sem. Egyre többen vannak. Valamikor csökkenni fog ez a fajta nyomás?

Dobó Attila Szegedi Rendőrkapitányság Mórahalmi Rendőrőrs parancsnoka: igen, a legnagyobb probléma a covid és a migráció. Bűncselekmények tekintetében stagnálás figyelhető meg. A covidnak voltak pozitív és negatív hozadékai. A kijárási tilalommal, a fokozott rendőri jelenléttel pozitív, - a bűncselekmények jelentős mértékű csökkenése tapasztalható. A beszámolóban tételesen olvashatnak az esetek számáról, jellegéről. A covid negatív hozadékai a vásárlási szokások megváltozásával kapcsolatosan figyelhetők meg. Megugrottak az internetes vásárlások, ami különböző gazdasági bűncselekmények elszaporodására ad lehetőséget.

A migráció napi feladat. A védekezés esetében van külön hagyományos határrendészeti feladat és van rendőrségi feladat is. Jelentős számú migráns van jelenleg és nem látja annak lehetőségét, hogy ez a szám a közeljövőben csökkenne – hacsak kedvezőbb útvonalat nem találnak Horvátországon, vagy Románián keresztül. A migránsok hatalmas költségbe kerülnek a Magyar Államnak – a kerítést megépíteni, fenntartani, a rendőrök megnövekedett munkaórája mind-mind jelentős összeg. Mindemellett nagy károkat okoznak a vonulásukkal, pl. a termőföldeken.

A védekezésben a határrendészet, a rendőrség és a társszervek is erőn felül teljesítenek. A rendőrség klasszikus feladatellátásának a rovására megy a migránsokkal kapcsolatos védekezés.

Nagy Attila Gyula polgármester: a helyzeten nem segít a „szomszédban” lévő ukrajnai háború sem.

Dobó Attila Szegedi Rendőrkapitányság Mórahalmi Rendőrőrs parancsnoka: a migránsok elleni védekezésbe besegítenek cseh és osztrák rendőrök is.

Nagy Attila Gyula polgármester: agressziót egyelőre nem látnak a migránsok felől.

Dobó Attila Szegedi Rendőrkapitányság Mórahalmi Rendőrőrs parancsnoka: ezek az emberek eldöntötték, hogy nyugat-európába mennek, konkrét céllal, elképzeléssel jönnek. A problémát nehéz kezelni, sok pénz van a migrációban, virágzik az embercsempészet.

Nagy Attila Gyula polgármester: a bűncselekmények tekintetében nyugodtabb időszak van, a rendőrök a helyükön vannak, visszaszorultak a kisebb, besurranásos események.

Köszöni a rendőrség munkáját.

Kérdés, észrevétel van-e? Amennyiben nincs, úgy elsőként javasolja a rendőrségi beszámoló elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**83/2022.(V.24.)önkormányzati határozat**

**Tárgy**: Beszámoló Üllés Nagyközség 2021. évi közbiztonsági helyzetéről, közbiztonság

érdekében tett intézkedésekről – rendőrségi beszámoló

**H A T Á R O Z A T**

Üllés Nagyközségi Önkormányzat Képviselőtestülete a Szegedi Rendőrkapitányság „*Beszámoló Üllés Nagyközség 2021. évi közbiztonsági helyzetéről, közbiztonság érdekében tett intézkedésekről*” című anyagát áttekintette és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Rendőrkapitányság 6721 Szeged, Párizsi krt. 16-22.
3. Irattár

Nagy Attila Gyula polgármester: az Üllési Polgárőr Egyesület beszámolóját is megkapták. Az egyesület élén új elnök van, a helyettes a korábbi elnök, Barna Dániel lett.

Megyeri Árpád, Üllési Polgárőr Egyesület elnöke: egy „alvó” állapotban lévő egyesületet vett át, melyet sikerült „felrázni”, egyre több szolgálatot vállalnak a civilek. Megteszik, amit meg tudnak tenni. A Kormánynak volt egy elképzelése – a polgárőrök bevonása a határőrizetbe, ezért kapnak egy kis ellentételezést. Megpróbálják a rendőrség munkáját hathatósan segíteni. Napi rendszerességgel kérnek segítséget a migráció kapcsán, ma is fogtak migránsokat Ruzsa területén.

Nem belátható, hogy a migráció mikor ér véget és az sem, hogy mennyire fog felduzzadni – nagy valószínűséggel, nagyon. A hathatósabb védekezésre további jogalkotói szándék is szükséges.

A polgármester úrnak köszöni, hogy az egyesület rendelkezésére bocsátotta a Petőfi Sándor utca 2. szám alatti épületet, ahol a járművet tárolni tudják, illetve a polgárörök egymás kulturált körülmények között tudják váltani. Előrevetíti, hogy szeretne még kérni.

Nagy Attila Gyula polgármester: korábban beszélgettek arról, hogy mi legyen az épület sorsa? Beszéltek a lebontásáról, de jól tették, hogy nem, fel kellene azt újítani.

Megyeri Árpád, Üllési Polgárőr Egyesület elnöke: köszöni az őrsparancsnoknak, hogy közös szolgálatot tudnak teljesíteni a rendőrökkel, így hatékonyabb a feladatellátás.

Meszesné Volkovics Szilvia képviselő: köszöni az egyesület munkáját. Nagyon jó, hogy több fiatal is csatlakozott a szervezethez. Volt nekik is közös „projektjük”, az Erdei Iskolában az akkor ott tartózkodó ukrán menekültek kapcsán.

Marótiné Hunyadvári Zita Csigabiga Óvoda és Bölcsőde vezetője: ő is köszöni a munkájukat, több rendezvény biztonságos megvalósulását segítették.

Nagy Attila Gyula polgármester: kérdés, észrevétel van-e az Üllési Polgárőr Egyesület beszámolójával kapcsolatosan? Amennyiben nincs, úgy megköszöni az egyesület munkáját és javasolja a beszámoló elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**84/2022.(V.25.)önkormányzati határozat**

**Tárgy**: Beszámoló Üllés Nagyközség 2021. évi közbiztonsági helyzetéről, közbiztonság érdekében tett intézkedésekről – Üllési Polgárőr Egyesület beszámolója

**H A T Á R O Z A T**

Üllés Nagyközségi Önkormányzat Képviselőtestülete az Üllési Polgárőr Egyesület *„Beszámoló Üllés Nagyközség 2021. évi közbiztonsági helyzetéről, közbiztonság érdekében tett intézkedésekről”* témakörben elkészített anyagát áttekintette és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Üllési Polgárőr Egyesület – Megyeri Árpád elnök
3. Irattár

**9.) Napirend**

**Csongrád Megyei Katasztrófavédelmi Igazgatóság Szegedi Katasztrófavédelmi Kirendeltség 2021. évi beszámolója**

Előadó: Nagy Attila Gyula polgármester

*(az előterjesztés a jegyzőkönyv 14. számú melléklete)*

Nagy Attila Gyula polgármester: a katasztrófavédelmi kirendeltség beszámolóját megkapták, a hatóság képviselője személyesen nem tudott megjelenni. A hatóság munkájára is maximálisan számíthat mind a település lakossága, mind pedig az önkormányzat a hatósági ügyintézés eljárás során.

Nagy Attila Gyula polgármester: kérdés, észrevétel van-e? Amennyiben nincs, úgy megköszöni a munkájukat és javasolja a beszámoló elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**85/2022.(V.25.)önkormányzati határozat**

**Tárgy**: Csongrád-Csanád Megyei Katasztrófavédelmi Igazgatóság Szegedi Katasztrófavédelmi Kirendeltség 2021. évi beszámolója

**H A T Á R O Z A T**

Üllés Nagyközségi Önkormányzat Képviselőtestülete a Csongrád-Csanád Megyei Katasztrófavédelmi Igazgatóság Szegedi Katasztrófavédelmi Kirendeltség 2021. évi beszámolóját áttekintette és azt a melléklet szerint elfogadja.

Határidő: azonnal

Felelős: Czékus Péter műszaki ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Csongrád-Csanád Megyei Katasztrófavédelmi Igazgatóság Szegedi Katasztrófavédelmi Kirendeltsége, 6728 Szeged, Napos út 4.

4) Czékus Péter műszaki ügyintéző

5) Irattár

**Aktuális kérdések**

**10.) Napirend**

**Forrás-4 Szennyvíz Közmű Önkormányzati Társulás megszüntetése**

Előadó: Nagy Attila Gyula polgármester

*(az előterjesztés a jegyzőkönyv 15. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság az előterjesztést áttekintette és annak elfogadását javasolja.

Nagy Attila Gyula polgármester: a társulás tevékenysége kiüresedett, a működtetés adminisztrációs teher a gesztor, Forráskút önkormányzatának.

Kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**86/2022. (V. 24.) önkormányzati határozat**

**Tárgy:** Forrás-4 szennyvíz-Közmű Önkormányzati Társulás megszüntetése

**H A T Á R O Z AT**

1. Üllés Nagyközségi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 5. pontjában biztosított jogkörében eljárva megtárgyalta a Forrás-4 Szennyvíz-Közmű Önkormányzati Társulása megszüntetésével kapcsolatos előterjesztést és úgy döntött, hogy **a Társulást —** a határozat mellékletét képező megszüntető megállapodással **2022. június 30. napjával jogutód nélkül** – **megszünteti.**
2. A Képviselő-testület felhatalmazza a polgármestert a megszüntető megállapodás aláírására és felkéri a szükséges intézkedések megtételére.

**Határidő:** határozat megküldésére: azonnal**.**

megállapodás aláírására: 2022. június 30.

**Felelős:** Nagy Attila Gyula polgármester

dr. Borbás Zsuzsanna jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Fodor Imre elnök, Forrás-4 Társulás
3. Dr. Borbás Zsuzsanna jegyző
4. Fáncsik Judit pénzügyi-gazdálkodási csoportvezető
5. Irattár

**11.) Napirend**

**Döntés a „Külterületi útépítés” tárgyban megindított Kbt. 115. § szerinti közbeszerzési**

**eljárás eredményéről**

Előadó: Nagy Attila Gyula polgármester

*(az előterjesztés a jegyzőkönyv 16. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság az előterjesztést áttekintette és annak elfogadását javasolja.

Nagy Attila Gyula polgármester: a közbeszerzési eljárás lezajlott. A nyertes ajánlattevő, P+P Gép Kft. ajánlata 141.027.997 Ft, mely nem haladja meg a rendelkezésre álló forrást. Egy ajánlattevőt kellett kizárni, arról a múlt ülésen hoztak döntés.

Dr. Borbás Zsuzsanna jegyző: a határozathozatal előtt név szerinti szavazást kell lebonyolítani.

Nagy Attila Gyula polgármester: kéri szavazzanak a nyertes ajánlattevő elfogadásáról egyértelmű „igen”, „nem”, vagy „tartózkodom” szavakkal a határozati javaslatban foglaltakra.

A név szerinti szavazással a jelenlévő képviselők az alábbi szavazatokat tették:

Dudás János „igen”,

Dr. Faragó-Mészáros Judit - (nincs jelen),

Fodorné Bodrogi Judit Zsuzsanna „igen”,

Juhász Attila „igen”,

Meszesné Volkovics Szilvia „igen”,

Mészáros Marcell „ igen”

Nagy Attila Gyula „igen.

Nagy Attila Gyula polgármester: megállapítja, hogy a képviselők a név szerinti szavazás során az ajánlat érvénytelenségére 6 igen szavazatot tettek.

A név szerinti szavazás eredményére figyelemmel javasolja a határozati javaslat elfogadását, melyet szavazásra bocsát.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**87/2022. (V. 24.) önkormányzati határozat**

**Tárgy**: Döntés a „Külterületi útépítés” tárgyban megindított Kbt. 115. § szerinti közbeszerzési eljárás eredményéről

**H A T Á R O Z A T**

1. Üllés Nagyközségi Önkormányzat Képviselő-testülete a Bíráló Bizottság 2022. május 24-i döntését figyelembe véve megállapítja, hogy az eljárásban a legkedvezőbb ár-érték arányú ajánlatot a P+P Gép Kft. (6781 Domaszék, Tanya 962.) nyújtotta be.
2. Üllés Nagyközségi Önkormányzat Képviselő-testülete a Bíráló Bizottság 2022. május 24-i döntését figyelembe véve megállapítja, hogy az eljárásban soron következő legkedvezőbbnek tekinthető P+P Gép Kft. által benyújtott ajánlat érvényes.
3. Üllés Nagyközségi Önkormányzat Képviselő-testülete a Bíráló Bizottság 2022. május 24-i döntését figyelembe véve megállapítja, hogy az eljárásban a nyertes ajánlatot a P+P Gép Kft. nyújtotta be.
4. Üllés Nagyközségi Önkormányzat Képviselő-testülete a Bíráló Bizottság 2022. május 24-i döntését figyelembe véve megállapítja, hogy a nyertes ajánlattevő ajánlatában szereplő ajánlati ár (141.027.997,- Ft) nem haladja meg a rendelkezésre álló forrás összegét (156.004.728,- Ft), így az eljárás eredményes.
5. Üllés Nagyközségi Önkormányzat Képviselő-testülete felhatalmazza a Polgármestert arra, hogy az eljárás nyertesével a P+P Gép Kft. ügyvezetőjével a vállalkozási szerződést **141.027.997,- Ft vállalkozási díjjal**, az ajánlatban, a szerződéstervezetben és az érvényes jogszabályi előírásokban foglaltaknak megfelelően megkösse.

**Határidő:** azonnal

**Felelős:** Nagy Attila Gyula polgármester

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Borbás Zsuzsanna jegyző

3) Fáncsik Judit pénzügyi-gazdálkodási csoportvezető

4) Weszely Tamás közbeszerzési szaktanácsadó által: EKR, Ajánlattevők

5.) Irattár

Nagy Attila Gyula polgármester: a jelenlévőknek van-e kérdése, észrevétele, javaslata.

Marótiné Hunyadvári Zita Csigabiga Óvoda és Bölcsőde vezetője: most szombaton óvodai ballagás lesz, melyre a képviselőket és az intézményvezetőket ezúton is meghívja.

Nagy Attila Gyula polgármester: további kérdés, észrevétel van-e? Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát.

A Képviselőtestület 6 igen szavazattal a javaslattal egyetért, és az alábbi határozatot hozza:

**88/2022. (V.24.)önkormányzati határozat**

**Tárgy:** Zárt ülés elrendelése

**H A T Á R O Z A T**

Üllés Nagyközségi Önkormányzat Képviselőtestülete - figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.)Nagy Attila Gyula polgármester

2.) Dr. Borbás Zsuzsanna jegyző

3.) Irattár

Nagy Attila Gyula polgármester: megköszöni a részvételt, a nyílt ülést 16 óra 14 perckor bezárja és a nyílt ülést berekeszti.

K.m.f.

Nagy Attila Gyula Dr. Borbás Zsuzsanna

polgármester jegyző